15.03.2016.

**Radna grupa Koalicije 'Pod lupom' počela sa radom**

Danas je održan prvi sastanak radne grupe Koalicije 'Pod lupom' u Tuzli, kada je i zvanično počeo angažman istraživača/saradnika.

Radna grupa koju čini sedam istraživača/saradnika Koalicije radiće tri mjeseca na istraživanju tri tematske oblasti u preko 40 država članica OSCE-a:

1. Djelovanje političkih stranaka (proces registracije, kriteriji za registraciju, registar i brisanje iz registra, kontrola djelovanja/rada, sankcije)
2. Redovno finansiranje političkih subjekata i
3. Finasiranje kampanje.

Pored navedenih tematskih oblasti na sastanku je predstavljena metodologija istraživanja, plan izvještavanja i način rada u naredna tri mjeseca.

Podsjećamo da je prošlogodišnja radna grupa Koalicija 'Pod lupom' doprinijela izradi 4 komparativne analize koje su po završetku istraživanja objedinjene u jednu cjelinu pod nazivom Pregled izbornog zakonodavstva i segmenata izbornog procesa u 40 država članica OSCE-a.

Sve četiri analize i Pregled su predstavljeni javnosti na okruglim stolovima i konferencijama za novinare, te uručene Interresornoj radnoj grupi za izmjene izbornog zakonodavsta u cilju davanja što raznovrsnijih rješenja u procesu izmjena Izbornog zakona BiH. Analize i Pregled možete preuzeti [**ovdje.**](http://podlupom.org/v2/bs/clanak/analizeistrazivanja/125)